text: 
  Johanniterbrødrene mødes på Kronborg en gang om året i korsridderudstyr
   og med middelalderlige ceremonier for at mindes, at de repræsenterer 
  en bevægelse, som går næsten 1.000 år tilbage i tiden.
  
  Rige købmænd fra Amalfi i Italien finansierede i 900-tallet oprettelsen
   af et hospital i Jerusalem, hvortil tusinder af pilgrimme fra Europa
   kom. Omkring dette hospital dannedes en adelig ridderorden, som dels 
  deltog som krigere i Korstogene og dels hjalp syge og fattige 
  pilgrimme.
  
  Efter Korstogene blev disse Johanniterriddere forvist fra Det hellige 
  land og levede siden mange steder i Europa, i næsten 300 år på 
  Malta, som de en tid også tog navn efter, Malteserriddere.
  
  Napoleon smed ridderne ud af Malta, og siden år 1800 er 
  Johanniterordenen splittet over hele Europa med ordenskapitler i mange 
  lande, der gensidigt ikke anerkender hinanden og påstår, at de har 
  eneret til at være arvinger til den middelalderlige ridderorden.
  
  Fælles for de stadigt eksisterende nationale ordenskapitler er dels det
   åbenlyse snobberi for titler og ordner og dels filantropiske 
  aktiviteter af forskellig art.
  
  
  
  